canonical-greekLit/data/tlg2018/tlg002/tlg2018.tlg002.perseus-grc1.xml
οὔτε πολιτείαν, οὐ  τέχνας, οὐκ  ἐπιστήμας ἐπὶ νοῦν  ἐβάλλοντο, νόμων τε καὶ  δικαιωμάτων καὶ προσέτι ἀρετῆς καὶ φιλοσοφίας οὐδὲ ὀνόματος μετεῖχον,  νομάδες δὲ ἐπ̓ ἐρημίας οἷά τινες ἄγριοι καὶ  ἀπηνεῖς διῆγον, τοὺς μὲν ἐκ φύσεως προσήκοντας λογισμοὺς τά τε  λογικὰ καὶ  ἥμερα τῆς ἀνθρώπων ψυχῆς σπέρματα αὐτοπροαιρέτου κακίας ὑπερβολῇ  διαφθείροντες,  ἀνοσιουργίαις δὲ πάσαις ὅλους σφᾶς  ἐκδεδωκότες, ὡς τοτὲ μὲν  ἀλληλοφθορεῖν, τοτὲ δὲ  ἀλληλοκτονεῖν, ἄλλοτε δὲ  ἀνθρωποβορεῖν, θεομαχίας τε καὶ τὰς παρὰ τοῖς πᾶσιν  βοωμένας  γιγαντομαχίας ἐπιτολμᾶν, καὶ γῆν μὲν  ἐπιτειχίζειν οὐρανῷ διανοεῖσθαι, μανίᾳ δὲ φρονήματος ἐκτόπου αὐτὸν τὸν ἐπὶ πᾶσιν πολεμεῖν  παρασκευάζεσθαι·